"Barselona" hujumchisi Lionel Messi Ispaniya chempionatining 18-turida "Levante" darvozasiga 1ta gol kiritdi. Primerada 400-o‘yinini o‘tkazgan Messi uchun ushbu gol musobaqadagi 365-gol bo‘ldi. Shu tariqa, 30 yoshli futbolchi "Kuchli beshlik"dagi bitta musobaqada kiritilgan gollar soni bo‘yicha "Bavariya" hujumchisi Gerd Myullerning rekordini takrorladi. Myuller myunxenliklar tarkibida 427ta o‘yinda maydonga tushib, 365ta gol urishga muvaffaq bo‘lgan.